De eksisterende, gensidige påvirkninger mellem de forskellige levende væsner sker i sammenhæng med en vedvarende opblanding af organiske og uorganiske stoffer, der optages i organismerne som led i deres vækst, stofskifte og formering for til sidst at blive udskilt som affald. Dette vedvarende genbrug af grundstoffer (særligt [[kulstof]], [[ilt]] og [[kvælstof]]) og vand kaldes biogeokemiske kredsløb. De garanterer en varig stabilitet i biosfæren ( i det mindste, når man lader menneskelig indflydelse og ekstreme vejrforhold ude af betragtning). Denne selvregulering, som støttes af kontrolfunktioner med [[negativ feedback]], sikrer at [[økosystemer]]ne har lang levetid. Det kan ses af de meget stabile koncentrationer af de fleste grundstoffer i hver afdeling. Det kaldes '''homøostase'''. Økosystemerne har også en tendens til at udvikle sig hen mod en tilstand med ideel balance, [[Klimaks (økologisk)|klimaks]], som nås efter en [[succession (økologi)|succession]] af begivenheder (f.eks. kan en dam blive til en højmose).
Filosofi Samfund Biblioteks-_og_informationsvidenskab Videnskab Teknologi Matematik Naturvidenskab